Miroslav Benka

Miroslav Benka (; * 22. apríl 1956, Ašanja, Srbsko) je juhoslovanský a srbsko-slovenský scenárista, režisér, herec, dizajnér a pedagóg, dolnozemský Slovák.

Život a dielo 
Benka sa narodil v dedinke Ašanja vo Vojvodine v Srbsku v slovenskej rodine. Vyštudoval odbor dizajn na Strednej umeleckopriemyselnej škole v Novom Sade (1977), herectvo na Akadémii umení v Novom Sade (1983) a réžiu na Fakulte dramatických umení v Belehrade (1988). Režíroval viac ako 70 divadelných predstavení, režíroval aj televízne programy, dokumentárne filmy, hudobné klipy, rozhlasové hry a multimediálne programi, doma a v zahraničí.

Prednášal ako hosťujúci profesor na VŠMU v Bratislave (1991 – 1992) a na International university v Belehrade/Novom Pazare (2004 – 2008), pôsobil vo funkcii interného režiséra a umeleckého šéfa v Mestskom divadle v Žiline a vo funkcii riaditeľa a umeleckého riaditeľa v Národnom divadle "Sterija", vo Vršaci, a selektora a umeleckého riaditeľa juhoslovanského divadelného festivalu Vršacká divadelná jeseň.

Jeho inscenácie boli zaradené do programu popredných divadelných festivalov: belehradský BITEF (Belgrade International Theatre Festival), Belehrad (1991 a 2004), Sterijno pozorje v Novom Sade (1995 a 1998), divadelný festival MESS v Sarajeve (1991 a 2006), EX PONTO v Ľubľane (2006), záhrebský festival Týždeň tanca (1991), Juhoslovanský divadelný festival v Užiciach, Festival inscenácií slovenských hier v Prešove (1994 a 1995), Divadelná Nitra (1992 a 1995) v Nitre, Kotor art v Kotore (2012), Herceg Fest v Herceg Novom (2013), Teátrium Fest (2022), v Belehrade, Viminácium fest (2023) ako aj ďalších festivalov v Rakúsku, Egypte, Fínsku, Nórsku, Iráne, Rumunsku, Maďarsku, na Slovensku a v bývalej Juhoslávii.

Výrazným znakom jeho poetiky je fyzické divadlo (S.O.S., Mäkké sny – Soft Dreams, Panem et Circenses – Chlieb a hry) – v takmer všetkých inscenáciách sa prejavil aj ako autor výtvarného riešenia. Predstavil sa aj na Svetovej výstave scénického výtvarníctva na Quadrienalle v Prahe. Okrem toho vystavoval v galérii Ours v Prahe, Galérii Progres v Belehrade, Yustat – Bienále scénického dizajnu, v Múzeu umenia a remesiel v Belehrade a na Trienále divadelnej scénografie a kostýmov v Novom Sade.

Divadelné réžie (výber) 
 1991: SOS (Save Our Souls), autorské predstavenie
 1994: Lux in Tenebris, autorské predstavenie
 1994: Mäkké sny (Soft Dreams), autorské predstavenie
 1998: Kamenný vankúš - Milica Novkovićová
 2004: Chlieb a hry (Panem et Circenses), autorské predstavenie
 2008: Maľované inovaťou (Oslikano injem), autorské predstavenie
 2009: Obrazy môjho sveta (Slike moga sveta), autorské predstavenie
 2010: On the Wings of Dreams, autorské predstavenie
 2011: Abode/Bydlisko/Boravište, autorské predstavenie 
 2012: Days of Einstein's Dreams, autorské predstavenie
 2014: B&B Belehrad – Berlín, autorské predstavenie
 2017: Krídla Balkánu - Miloslav Marin 
 2019: Dolná zem - autorské predstavenie 
 2022: Tesla, svetlopis v čase (Tesla, svetlopis u vremenu, zo srbčiny preložil Milan Materák) - autorské predstavenie

Ceny a uznania 
 1991: Jurislav Korenić – Cena za najlepšieho mladého režiséra - MESS, Sarajevo
 1991: Cena za Najhodnotnejší experiment v súčasnom divadle - MESS, Sarajevo
 1994: Cena za najlepšieho režiséra - 2. Vršacká divadelná jeseň, Vršac
 1995: Cena za najlepšieho režiséra - 45. Festival profesionálnych divadiel Vojvodiny, Vršac
 1995: Cena Nacionálnej televízie – Rádio televízia Srbska, TV RTS, Belehrad
 1995: Štátna cena – Prémia Združenia divadelných umelcov Slovenska, Bratislava
 1998: Cena za najlepšieho režiséra (48. Festival profesionálnych divadiel Vojvodiny, Sriemska Mitrovica)
 1999: Zlatá značka Združenia pre kultúru a vzdelávania Srbska, Belehrad
 2001: Špeciálna cena pre réžiu a dramaturgiu (51. Festival profesionálnych divadiel Vojvodiny, Vršac)
 2001: Najlepšia scénografia (51. Festival profesionálnych divadiel Vojvodiny, Vršac)
 2005: Titul Významný umelec, Združenie dramatiských umelcov Srbska (SDUS, dnes UDUS), Belehrad
 2007: Akademický titul Docent, Belehrad/Nový Pazar
 2006: Grand Prix - 24th Fadjr International Theater Festival za autorskú inscenáciu a rážiu Chlieb a hry (Panem et Circenses), Teherán, Irán, 2006
 2007: Cena za Najlepšiu scénografiu - 19th Cairo International Festival for Experimental Theatre, v autorskej insenácii Chlieb a hry (Panem et Circenses), Káhyra, Egypt                                                                                                                                                         (Nominácie za najlepšie predstavenie a najlepšiu réžiu) 
 2016: Čestný člen Spolku slovenských spisovateľov (SSS), Bratislava                                                                                                                                                                                                                                                                                                                               
 2017: Medaila kultúry pre multikultúrnosť a interkultúrnosť Ústavu pre kultúru Vojvodiny Miloš Crnjanski, Nový Sad
 2022: Štátne vyznamenanie za najvyšší prínos pre národnú kultúru, teda kultúru národnostných menšín, na návrh Ministarstva kultúry Republiky Srbsko, Belehrad

Literatúra 
 Isakov, Mile and Biro, Mikloš. Top 10, Vojvodina, s. 84. NDN Vojvodine, Novi Sad (1992) ISBN 8643100196
 Kolektiv autora. Ko je ko u Srbiji '96. "Biblofon - Who's Who", Beograd, 1996. s. 40.
 Vehovec, Roman. Leksikon umetnika Vojvodine. Vega Media, Novi Sad (2001), s. 3, 29.
 Stojšić, Borislav. Znamenite ličnosti Srema. Muzej Srema, Sremska Mitrovica (2003), s. 354, 357, 358.
 Ballek, R., Dikošová, E., Dlouhy, O., Jaborník, J.: Mestské divadlo Žilina, MD Žilina, DÚ, Bratislava (2005), s. 30–31. ISBN 8088987636.
 Penčić, Poljanski, Dejan. 55 (Susreta) Festivala pozorišta Vojvodine. ZPPV Novi Sad – Subotica (2005). s. 233, ISBN 8685123046
 Ćirilov, Jovan: Svi moji savremenici. Prosveta, Belehrad (2007), Prosveta,s. 293–297. ISBN 9788607017416 .
 Latinčić, Olga, Branković, Branka, Adžić, Svetlana: BITEF – 40 godina novih pozorišnih tendencija 1967 – 2006. Istorijski arhiv Beograda, Belehrad, 2007, s. 45, 48, 95, 115; ISBN 978-86-80481-14-2
 Verešová, Katarína. Storočie divadla v Starej Pazove. ESA Bratislava (2007), s. 189– 239. ISBN 9788085684605.
 Vagapová, Natália. BITEF: pozorište, festival, život. Altera-BITEF-Službeni Glasnik, Beograd (2010), s. 326, 330, 560, 572. ISBN 978-86-6007-054-0.
 Šuvaković, Miško. Istorija umetnosti u Srbiji: XX vek, Knjiga 1: Radikalne umetničke prakse. Orion Art, Beograd (2010), s. 779-789, ISBN 978-86-83305-52-0.
 Sklabinski, Milina. Slováci v Srbsku.... UPKVS, Nový Sad (2011), s. 352–362, ISBN 9788687947061.
 Srpska enciklopedija. Matica srpska, Tom 1, Knj. 1, Novi Sad (2011), s. 705, ISBN 978-86-7946-097-4
 Šentevska, Irena: The Svinging 90s: pozorište i društvena realnost Srbije u 29 slika. Orion Art, Beograd (2016), ISBN: 978-86-6389-049-7
 Palenčíková, Zuzana. Príbeh jedného divadla. Šéf edítorka a redaktorka Zuzana Palenčíková. Žilina (2022). Mestské divadlo Žilina, s. 24-25, 54-59, 124-125, 226-227, 259-261, ISBN 978-80-570-3906-8

Externé odkazy 
 – oficiálna stránka
www.slovenskezahranicie.sk
www.blic.rs
www.novosti.rs
www.danas.rs
www.mzv.sk
www.oslovma.hu
www.slovenskezahranicie.sk 
www.slovackizavod.org.rs
www.novosti.rs

Srbskí dramatici
Srbskí divadelní režiséri
Srbskí rozhlasoví režiséri
Srbskí televízni režiséri
Srbskí režiséri hudobných videí
Srbskí divadelní herci
Srbskí kostýmoví výtvarníci
Srbskí scénografi
Srbskí vysokoškolskí pedagógovia
Juhoslovanskí dramatici
Juhoslovanskí divadelní režiséri
Juhoslovanskí rozhlasoví režiséri
Juhoslovanskí televízni režiséri
Juhoslovanskí divadelní herci
Juhoslovanskí kostýmoví výtvarníci
Juhoslovanskí scénografi
Juhoslovanskí vysokoškolskí pedagógovia
Srbské osobnosti slovenského pôvodu